Hvis Bruce Banner har lejet en bil og forvandler sig til Hulk,
er han så dækket,
eller skal Hulk tilføjes som ekstra chauffør?
Du trænger til en kæreste.
Postbuddet er her!
Kan I huske, da han blev lige så glad for at se os?
Er der noget post til dr. Sheldon Cooper?
Ja, men jeg kan ikke give dig det. Det skal først lægges i kassen.
Og det er forskellen på USA's postvæsen
og de hippier fra FedEx.
Jubi!
Hvorfor er du så spændt?
Det er et brev fra dr. Wolcott.
Vi har brevvekslet om min strengteori.
Vent, Robert Wolcott? Ham Wolcott med Wolcotts Teorem?
Lige præcis.
Blev han ikke skør og afbrød al kontakt med andre mennesker?
Jo, han blev vanvittig af en ven,
som hele tiden snakkede om Hulks bilforsikring.
Han har inviteret mig op i sin hytte i weekenden
for at drøfte et gennembrud, han har haft.
Hans hytte?
Ja, han bor isoleret oppe i bjergene.
Så du vil tage ud midt i ingenting
og tilbringe weekenden med en skør mand, du aldrig har mødt?
Ja, hvorfor?
Ikke for noget. Mor dig godt.
Den var god.
Penny, sådan lyder du også, når du læser.
- Så! - Det var ham, der sagde det.
Sheldon, hvad laver du?
Jeg afkoder dr. Wolcotts brev med denne bog som nøglen.
Er samtaler ikke bare sjovere, når de er i kodesprog?
Jo. Men jeg bruger en kode, hvor "jo" betyder "nej".
Sådan. Han har forklaret mig vejen til hytten.
Han virker lidt paranoid.
Han er ikke paranoid.
Hvad laver du?
Følger hans instrukser.
Leonard, du lader ikke Sheldon tage alene af sted derop.
Jeg er en voksen mand. Jeg behøver ikke nogen babysitter.
Han skal bare køre mig derop, hente mig og lave en madpakke til mig.
Se ikke på mig.
Da musikken stoppede, stod du med Sheldon.
Amy kan ikke. Hun har polterabend i weekenden.
Ja, jeg har! For jeg skal giftes!
Biiver du ved med det der?
- Ja, og ved du hvorfor? - Fordi du skal giftes!
Nå, Leonard, så må du køre mig.
Du kan sætte mig af neden for bjerget,
så jeg virker sej.
Super. Alle har planer for weekenden.
Amy har sin polterabend,
og Sheldon skal ud i skoven og være jagtbytte.
Som en, der altid opsporer ham, når han bliver væk i IKEA,
ville jeg være god til det.
Leonard, du må ikke sætte ham af.
Du skal blive og passe på ham.
Howard, du skal passe på Leonard.
- Ja ja. - Jeg har forstået.
Jeg skal med for at passe på Howard.
- Egentlig... - Sig ja!
Ellers vil han med til polterabend.
Er du sikker på, du kan klare det?
Selvfølgelig. Jeg er langt mere bekymret for dig.
Jeg ved, hvordan I tøser opfører jer uden mændene.
Gør du det?
Jeg har læst Bacchanterne af Euripides.
I drikker vin og rider på pantere...
Bevis på, at piger er gået amok gennem mere end 2.500 år.
Jeg ville gerne love, at den slags ikke sker,
men Penny planlægger det,
og hun er skyld i, at jeg har trusser med skrift hen over numsen.
Vær forsigtig, og husk beskyttelse.
Hvad tror du, der skal ske?
Det ved jeg ikke, men det bliver solskin, og du bliver nemt skoldet.
Det skal nok gå.
Vi skal sikkert drikke og danse,
og så kommer der nok et postbud og tager tøjet af.
Kommer Nicholas og tager tøjet af?
Nej, ikke vores postbud. En danser, der er klædt ud som postbud.
Udgive sig for at være offentligt ansat? Er der efterfest i fængslet?
Det er sødt, at du bekymrer dig om mig.
Selvfølgelig. Jeg vil ikke have, at der sker dig noget.
Der må heller ikke ske dig noget.
Bare rolig, jeg har jo mine venner med.
Hvis der går noget galt, bruger jeg dem som menneskeskjold.
Gennem det meste af menneskets historie
er tid blev opfattet som en objektiv del af virkeligheden.
Men takket være Immanuel Kant
kortlagde videnskaben og filosofien...
Da jeg bad dig lave en playliste til turen, mente jeg med musik.
Det er da bedre end musik. Det er en forelæsning om ikke-lineær tid.
Det handler da mest om almindelig tid.
Ja, men jeg har sat den på shuffle.
Hvor er det hyggeligt.
Vi fire har ikke været på tur
siden Leonards polterabend.
Og her sidder vi nu til Sheldons.
Leonard.
Som Sheldons forlover
skal jeg meddele jer, at dette ikke er en polterabend.
Fortæl dem hvorfor.
Fordi du er en kedelig gnavpot.
Nej. Det er, fordi en polterabend typisk er et hedonistisk abegilde,
hvor ingen af kødets lyster fornægtes.
Det er jeg ikke interesseret i.
Det var da præcis det, jeg sagde.
Jeg lovede Sheldon,
at det ikke blev alt for vildt i aften.
Bør jeg være bekymret?
Kun over ham, du skal giftes med.
Kom nu.
Velkommen til din polterabend!
Vi holder quilte-aften!
Min polterabend er en quilte-aften!
Er det ikke perfekt?
I stedet for glinsende strippere og sexlegetøj tænkte vi:
"Hvad kan Amy lide?"
Amy kan lide quilte-aften.
Hvor er her uhyggeligt.
Hvorfor det?
Så du ikke hans køkkenhave? Modne tomater i april.
Uhyggeligt.
Hør her, dr. Wolcott er et topologisk geni.
Der er visse regler, så I ikke bringer mig i forlegenhed.
Ingen trylleri. Ingen brok. Og dig, bare ingen.
Hvorfor må han brokke sig?
Dr. Wolcott.
Det var mange låse.
Det var mange bank. De er som skabt for hinanden.
Dr. Wolcott.
Dr. Cooper. Hvem er de?
Det er mine venner. Jeg skrev om dem i mit brev.
Brev? Jeg har ikke fået noget brev.
Jeg sendte det også først i morges.
Et-nul til lineær tid.
Jeg lukker normalt ikke fremmede ind i mit hus.
Men når du gør, lukker du dem ud igen, ikke?
Dr. Cooper, hvis du lover mig,
at disse mænd deler dit intellekt og din akademiske stringens,
ja, så kan de vel godt komme med ind.
I er nok nødt til at vente i bilen.
Nu skal jeg vise jer rundt.
Her er stolen, hvor jeg for det meste sidder og tænker.
Tænker over mit arbejde.
Når jeg tænker på folk, som har krænket mig, er det derovre.
Jeg har altid ønsket mig en surmulestol.
Leonard, er det ikke rigtigt?
Jo, men du var bange for, at du ville sidde for meget i den.
Det er en risiko.
Den tomat smager fantastisk! Man kan spise den som et æble.
Hemmeligheden er, at jeg giver dem min egen gødning.
Du skulle se dig selv i hovedet.
Det er en slags smil. Vil du vide hvilken?
Dr. Wolcott,
i dit brev skrev du, at du havde en ny matematisk tilgang,
som kunne konceptualisere dimensionerne i strengteorien.
Ja.
Men før vi begynder,
er jeg nødt til at få alle jeres mobiltelefoner.
Hvorfor det?
Fordi de er små aflytningsapparater.
Så folk kan udspionere en og stjæle ens arbejde.
Man savner de gode, gamle dage.
Hvis nogen ville stjæle fra en,
måtte de hyre en prostitueret til at forføre en.
Hvem har fortalt dig det?
Det var bare for sjov.
Det er ikke sjovt, når det sker.
Det er nok bedst, at du begynder med den notesbog her.
Her står det.
Hold da op.
Undskyld, dr. Wolcott, men det giver ikke rigtig nogen mening.
Det er, fordi det er skrevet baglæns.
Du har... Wow.
Det er "wow" sagt baglæns.
Jeg forstår det stadig ikke.
Tallene er bogstaver, og bogstaverne er tal.
Jeg elsker ham.
Morer du dig?
Ja. Jeg er lige blevet færdig med at sy ovenfra og ned,
og nu skal jeg sy fra side til side.
Tag det nu roligt.
- Mere te? - Hvor dejligt.
Seriøst? Hvad fanden sker der?
Hvad?
Det er min polterabend. Te og tæpper?
Du ville jo ikke lave noget vildt.
Jeg sagde det jo sådan: "Jeg vil ikke lave noget vildt,"
hvilket betyder, at jeg vil lave noget vildt.
Synes I virkelig, jeg er så kedelig?
Penny, hun spurgte om noget.
Selvfølgelig ikke.
I troede, jeg kunne lide at quilte?
Kan du ikke det?
Selvfølgelig. Den langsomste måde at lave et tæppe på.
Men det her er min polterabend.
Det skulle være sjovt og vildt og fyldt med dumme beslutninger.
Vi kan godt træffe dumme beslutninger.
Ja, hun fik to børn lige efter hinanden, og jeg troede, du kunne lide det her,
så det begynder godt.
Kom, vi finder et sted, hvor vi kan få bodyshots af bartendere i bar overkrop.
Ja.
Det er måske lidt for meget.
Så lad os blive hjemme og drikke lidt vin...
Hvad er det, du ikke fatter?
Dr. Wolcott, dit arbejde med tid er revolutionerende.
Jeg vil gerne sige tak, men ifølge min teori om tid
har du allerede kaldt mit arbejde revolutionerende,
og jeg har sagt tak.
Jeg hader at gentage mig selv, så lad os gå videre.
Vent lige lidt. Siger du,
at tid har flere dimensioner ligesom rum?
Nej, jeg siger det ikke. Matematikken siger det.
Men jeg har opfundet matematikken, så ja, jeg siger det vel.
Forstår du noget af det her?
Jeg har intet forstået siden bæ-tomaten.
Du godeste, det er jo utroligt.
Men jeg kan ikke se, hvor strengteorien passer ind,
så jeg tænkte, at vi to kunne hjælpe hinanden.
Tak, det skal være mig en ære.
Lad mig vise dig mine seneste optegnelser.
Sheldon har ret. Manden er genial.
Ja. Altså han er lidt tosset,
men en hjerne, som kan rekonceptualisere tid,
har vel en grund til at have et glas afklippede tånegle,
som vi bare ikke forstår.
Jeg kunne bruge måneder her på at læse hans udregninger.
Det tror jeg, Sheldon vil.
Fedt, hvem skal så fortælle Amy,
at vi mistede hendes forlovede til en galning oppe i bjergene?
Jeg kørte bilen.
Hvor er det spændende. Kan vi få et bodyshot?
Jeg vil prøve et bodyshot. Og hvad er et bodyshot?
Det er, når man drikker af en fremmed persons navle.
Nej tak. Hvad nu, hvis den stikker ud? Spilder man så ikke over det hele?
Vi har hele natten. Lad os nu bare tage det roligt...
Jeg skal giftes!
Værsgo. Første omgang på husets regning.
Hejsa. Laver I bodyshots?
Hun ville ikke have en.
Pas dig selv.
Skål!
TOLV MINUTTER SENERE
Amy? Skal vi tage hjem?
Hvorfor? Hun sover tungt, og der kommer snart burgere.
En omgang til.
Hvordan ville det fungere i forbindelse med en singularitet?
Ja, det er lidt svært at forklare.
Jeg formoder, at du kender teorien om ikke-abelske grupper?
Om jeg gør! Man glemmer aldrig sin første gruppeteori.
Jeg sætter lige en kande kaffe over,
for vi har stadig meget matematik tilbage.
Og han ville ikke have en vild polterabend.
Hvabehar?
Sheldon skal giftes om en måned.
Tillykke. Jeg er selv en gift mand.
Virkelig? Er hun her?
I live?
Og kan andre end dig se hende?
Hun bor i München. Det er det perfekte ægteskab.
Vi fokuserer på vores arbejde og sender et fødselsdagskort hvert år.
Vent, hvilken måned er det?
- April. - Næsten hvert år.
Pointen er at give hinanden plads.
Jeg giver hende Europa. Hun giver mig Sydamerika.
Der tror hun, jeg bor!
Jeg havde ikke overvejet et langdistanceægteskab.
Hør her, hvis du vil være en stor videnskabsmand,
kan du ikke lade dig distrahere.
Hvordan er det, jeg opfører mig? I må da være sultne.
- Kan I lide kanin? - Ja da.
Det lyder godt.
Men kan I smage forskel på kanin og egern?
- Næppe. - Det tror jeg ikke.
Super. Vi skal have kanin.
Lige et øjeblik.
Det er utroligt, hvad han har opnået
ved at isolere sig fra hverdagens afbrydelser.
Du siger ikke, at du vil leve sådan.
Det er det mærkelige. Det vil jeg ikke.
Hvad er der galt med mig? Hvorfor vil jeg ikke have det her?
Se, hvor sejt det er.
Der er ikke noget galt.
Du har venner. Du er forlovet. Du har et rigt liv.
Ved du hvad? Du har ret.
Tak, fordi I kørte mig herop.
Men jeg er klar til at tage hjem nu.
Vil du ikke blive til maden og tale mere videnskab?
Nej, lad os køre. Jeg savner Amy. Og min telefon.
Og så er jeg fra Texas
og kan godt smage forskel på kanin og egern.
- Se, hvem der er vågnet. - Der er hun.
Hvad sker der? Hvorfor er vi her?
Kan du ikke huske noget?
Jeg kan huske, vi drak shots, og ellers ikke noget.
Gud, gik jeg kold?
Ja, du gjorde.
Til min egen polterabend? Jeg er så kedelig.
Du gik ikke kold, før du havde gjort alle mulige sjove ting.
Hvad gjorde jeg?
Hvad du gjorde? Hvad gjorde hun?
Kan du ikke huske, at du dansede riverdance på bardisken?
- Gjorde jeg det? - Ja, du gjorde.
Men jeg kan ikke danse riverdance.
Du viste ellers de halvnøgne brandmænd, hvordan man gjorde.
Har jeg set halvnøgne brandmænd?
Set, lugtet til og gledet ned ad som en stang.
Smed jeg blusen for nogen?
Ja, for alle.
Gud, hvor er det flovt. I tog vel ingen bileder?
Nej, det ville vi aldrig gøre mod dig.
Men hvis der havde været billeder, havde de været sindssyge.
I er nogle gode veninder.
Så er der mad!
Drenge?
Tænk, at de er kørt uden at sige farvel.
Lige et øjeblik. Måske har de stjålet mit arbejde.
Lige et øjeblik. Måske var de her slet ikke.
Lige et øjeblik.
Måske er de ikke kommet endnu, men er på vej.
Jeg må hellere rydde op.
Hejsa.
Velkommen tilbage. Hvordan gik det?
Dr. Wolcotts teorier om tid
kan måske redde min nyfortolkning af strengteori.
Det lyder spændende.
Ja, det er. Hvordan gik din polterabend?
Jeg var på bar. Og jeg så nogle mænd i bar overkrop.
Det var brandmænd, og de sloges om mig.
Men Penny og Bernadette fik mig ud derfra,
før vinderen fik fat i sit bytte.
Javel.
Hvad er der? Du ser trist ud.
Amy, ville du stadig elske mig, hvis jeg ikke var, som du troede?
Hvad snakker du om?
Hvad nu, hvis det viste sig, at jeg ikke er den målrettede,
videnskabsbesatte eneboer,
som sætter sit arbejde over alt og alle,
som du forelskede dig i?
Hvad nu, hvis jeg ikke er den snerpede
og tilknappede quilte-dronning, du troede, jeg var?
Hvad nu, hvis jeg er en riverdansende vild kvinde?
Jeg ville stadig elske dig.
Jeg ville også stadig elske dig.
Kan du virkelig danse riverdance?
Hvad synes du selv?
Det gør du ikke for andre mænd.